《和杨彝甫静妙轩》
宋代·程俱

君家执戟郎，寂寞坠天禄。萧然刘董外，那用相窘束。

居无甔石储，但有书满屋。君今老衡茅，出处异兰菊。

静中独观妙，四达开惠目。中园郁黄华，庭下森翠竹。

饥来索盘餐，小极须睡足。时当叩君门，为问梅子熟。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。